Salatsi liivlased

Salatsi liivlased (salatsiliivi līb, lībe) on Liivimaal Salatsi ümbruses elanud läänemeresoome rahvas. Salatsi liivlased kõnelesid Salatsi liivi keelt, mis on üks liivi keele murretest. Teadaolevalt viimane Salatsi liivlane Gusts Bisnieks suri 1868. aastal.Blumberga, Renāte 2011. Liivlased 19.–21. sajandil. – Liivlased. Ajalugu, keel, kultuur. Koost. ja toim. Renāte Blumberga, Tapio Mäkeläinen, Karl Pajusalu. Tallinn: Eesti Keele Sihtasutus, 127–153. 

Ajaloolise Liivimaa alalt on Salatsi liivlased ainus rahvakild, kelle keele kohta on andmeid ka peale keskaega. Soome keeleteadlane ja etnograaf Anders Johan Sjögren korraldas 1846. aastal ekspeditsiooni Liivimaa liivlaste uurimiseks Uue-Salatsi mõisas. Seal kohtas ta 22 inimest (16 meest ja 6 naist), kes oskasid liivi keelt rääkida või said sellest aru.

 Viited 

Kategooria:Liivlased